EkBass/fiwiki-20250220-pages-articles huggingface dataset:
Älä myöhästy

__NOTOC__ Älä myöhästy on Kauko Simosen singlejulkaisu vuodelta 1992. == Kappaleet == === A-puoli === # === B-puoli === # * == Tuotanto == * Pauli Ruuskanen – äänittäjä (Studioala Ky) * Oy Sevenprint Ltd. – kansikuva == Lähteet == * Kauko Simonen s. Älä myöhästy (SL-8) 1992 Luokka:Vuoden 1992 kappaleet Luokka:Suomalaiset iskelmät
HMS Thorn (1900)

HMS Thorn oli Britannian kuninkaallisen laivaston lokakuussa 1913 C-luokan hävittäjäksi luokiteltu John Brown and Companyn suunnittelema erikoisalus. == Valmistus == Telakkanumeron 334 kölinlaskun ajankohta ei ole tiedossa, mutta alus laskettiin vesille 17. maaliskuuta 1900 niin sanottuna varastoaluksena (). Alus oli valmisteilla telakan omien suunnitelmien pohjalta, kun Amiraliteetti osti sen 31. toukokuuta 1900 vuosien 1899-1900 laivasto- ohjelmassa. Luovutuspäiväksi määrättiin 16. toukokuuta 1901. Aluksen hinta koostui 19 000 punnan rungosta, 36 228 punnan koneista ja 1 272 punnan apulaitteista eli yhteensä 57 000 puntaa. Aluksen valmistuessa kesäkuussa 1901 siitä maksettiin 59 722 puntaa.Lyon, David s. 68 == Palvelus == Alus oli ainoastaan Britteinsaarilla, kunnes se romutettiin 1919 Portsmouthin telakalla. == Lähteet == * * * * === Viitteet === Luokka:C-luokan hävittäjät (1913) Luokka:John Brownin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Inder Kumar Gujral

Inder Kumar Gujral (; 4. joulukuuta 1919 – 30. marraskuuta 2012) oli intialainen poliitikko, joka toimi maan 12. pääministerinä huhtikuusta 1997 maaliskuuhun 1998. 11 kuukautta kestäneen pääministerikautensa aikana Gujral panosti Intian ja Pakistanin suhteiden parantamiseen. Gujralin pääministeriyttä pidetään usein sattumana, sillä hänet valittiin virkaan kongressipuolueen vedettyä tukensa pääministeri H. D. Deve Gowdan johtamalta United Front -koalitiolta. Marraskuussa 2012 Gujral hakeutui sairaalaan, jossa hänellä todettiin keuhkotulehdus. Gujral kuoli 92-vuotiaana sairaalassa lähellä Delhiä sairastettuaan pitkään. ==Lähteet== == Aiheesta muualla == Luokka:Intian pääministerit Luokka:Rajya Sabhan jäsenet Luokka:Lok Sabhan jäsenet Luokka:Intian kongressipuolueen poliitikot Luokka:Vuonna 1919 syntyneet Luokka:Vuonna 2012 kuolleet
HMS Tiger (1900)

HMS Tiger oli Britannian kuninkaallisen laivaston lokakuussa 1913 C-luokan hävittäjäksi luokiteltu John Brown and Companyn suunnittelema erikoisalus. == Valmistus == Telakkanumeron 335 kölinlaskun ajankohta ei ole tiedossa, mutta alus laskettiin vesille 19. toukokuuta 1900 niin sanottuna varastoaluksena (). Alus oli valmisteilla telakan omien suunnitelmien pohjalta, kun Amiraliteetti osti sen 31. toukokuuta 1900 osaksi vuosien 1899-1900 laivasto-ohjelmaa. Luovutuspäiväksi määrättiin 14. heinäkuuta 1901. Aluksen hinta koostui 19 000 punnan rungosta, 36 228 punnan koneista ja 1 272 punnan apulaitteista eli yhteensä 57 000 puntaa. Aluksen valmistuessa kesäkuussa 1901 siitä maksettiin 60 008 puntaa.Lyon, David s. 68 == Palvelus == Alus upposi kolaroituaan risteilijä HMS Berwickin kanssa 2. huhtikuuta 1908 St. Catherinen edustalla. == Lähteet == * * * * === Viitteet === Luokka:C-luokan hävittäjät (1913) Luokka:John Brownin valmistamat alukset
HMS Vigilant (1900)

HMS Vigilant oli Britannian kuninkaallisen laivaston lokakuussa 1913 C-luokan hävittäjäksi luokiteltu John Brown and Companyn suunnittelema erikoisalus. == Valmistus == Telakkanumeron 336 kölinlaskun ajankohta ei ole tiedossa, mutta alus laskettiin vesille 16. elokuuta 1900 niin sanottuna varastoaluksena (). Alus oli valmisteilla telakan omien suunnitelmien pohjalta, kun Amiraliteetti osti sen 31. toukokuuta 1900 osaksi vuosien 1899-1900 laivasto-ohjelmaa. Luovutuspäiväksi määrättiin 31. elokuuta 1901. Aluksen hinta koostui 19 000 punnan rungosta, 36 228 punnan koneista ja 1 272 punnan apulaitteista eli yhteensä 57 000 puntaa. Aluksen valmistuessa kesäkuussa 1901 siitä maksettiin 59 703 puntaa.Lyon, David s. 68 == Palvelus == Alus palveli uransa Britteinsaarilla lukuun ottamatta vuotta 1913, jolloin se oli Gibraltarilla. Alus myytiin 10. helmikuuta 1920 romutettavaksi South Alloa Ship Breaking Companylle. == Lähteet == * * * * === Viitteet === Luokka:C-luokan hävittäjät (1913) Luokka:John Brownin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Marko Piirainen

Marko Kalevi Piirainen (s. 1. marraskuuta 1975 Kuhmo) on Suomen Ammattiliittojen Keskusjärjestö SAK:n hallinto-osaston johtaja ja keskusjärjestön johtoryhmän jäsen. Hän aloitti tehtävässään huhtikuun alussa 2021. Aiemmin hän oli Auto- ja Kuljetusalan Työntekijäliitto AKT ry:n puheenjohtaja 2012–2021. Piirainen toimi Työväen Sivistysliitto TSL ry:n hallintojohtajana vuosina 2010–2012 ja hän on hoiti samalla myös henkilöstöpäällikön, työsuojelupäällikön ja pääsihteerin sijaisen tehtäviä. AKT:ssä hän on työskennellyt vuosina 1998–2010 muun muassa talouspäällikkönä, henkilöstöpäällikkönä, työsuojelupäällikkönä, sosiaalisihteerinä, palkkasihteerinä ja aluetoimitsijana. Hän on ollut AKT:ssä myös hallituksen varajäsen, työvaliokunnan jäsen, vaalivaliokunnan puheenjohtaja, työsuojelutoimikunnan puheenjohtaja sekä Kuljetusalan Työttömyyskassan hallituksen puheenjohtaja. Piirainen kuuluu SAK:n hallitukseen ja työvaliokuntaan sekä on Teollisuuden Palkansaajien hallituksen ja työvaliokunnan jäsen. Lisäksi hän on vakuutusyhtiö Turvan, työeläkeyhtiö Elon sekä VR-Yhtymä Oy:n hallintoneuvoston jäsen, Kuljetusalan Federationi KAF ry:n puheenjohtaja, SASK ry:n hallituksen jäsen, NTF:n hallituksen jäsen, ETF:n hallituksen jäsen, ITF:n hallituksen jäsen, Kuljetusalan Edunvalvojat ry:n puheenjohtaja, Kuljetusliitot KL ry:n varapuheenjohtaja sekä Nuorten Kotkien Keskusliitto NKK ry:n puheenjohtaja. Piirainen on Porvoon kaupunginvaltuuston jäsen (SDP) sekä A-yhtiöt Oy:n hallituksen puheenjohtaja. Peruskoulutukseltaan Piirainen on talonrakentaja (1993) ja nuorempi panostaja (1996) sekä yhdyskuntateknikko (1997). Piiraisella on lisäksi talouspäällikön tutkinto (Markkinointi-instituutti), toimihenkilötutkinto (Kehittämiskeskus) sekä johtamisen erikoisammattitutkinto (JET). Sotilasarvoltaan hän on reservin ylikersantti. Suomen Valkoisen Ruusun Ritarikunnan I Luokan Ritarimerkin tasavallan presidentti myönsi hänelle itsenäisyyspäivänä 2017. Piirainen on naimisissa ja hänellä on kaksi lasta. ==Lähteet== Luokka:Suomalaiset ammattiyhdistysjohtajat Luokka:Suomen Sosialidemokraattisen Puolueen poliitikot Luokka:Porvoon kaupunginvaltuutetut Luokka:Vuonna 1975 syntyneet Luokka:Elävät henkilöt
HMS Albatross (1898)

HMS Albatross oli Britannian kuninkaallisen laivaston lokakuussa 1913 C-luokan hävittäjäksi luokiteltu John I. Thornycroft and Companyn suunnittelema erikoisalus, jolla testattiin turbiinimoottorit. == Taustaa == Ranska oli valmistanut laivastolleen torpedovene Forbinin, joka kykeni koeajoissa 1895 31 solmun nopeuteen. Todellisuudessa tulos oli kuitenkin poikkeus ja mikään muu luokkaan kuuluneista ei saavuttanut tätä nopeutta, vaikka suunnitelmien pohjana oli ollut 33 solmun huippunopeus.Gardiner, Robert s. 97 == Valmistus == Amiraliteetti tilasi 21. huhtikuuta 1896 John I. Thornycroft and Companyltä aluksen, jonka huippunopeukseksi piti tulla 32 solmua. Köli laskettiin saman vuoden lopulla 27. marraskuuta telakkanumerolla 318. Alus laskettiin vesille 19. marraskuuta 1898 ja valmistui heinäkuussa 1900, jolloin siitä maksettiin tarjoukseen perustuen 68 311 puntaa.Lyon, David s. 26 Aluksen voimanlähteenä oli kahteen akseliin kytketyt neljä Thornycroftin valmistamaa putkitettua höyrykattilaa, jotka tuottivat 240 naulaa per neliötuuman paineen. Sen aseistus vastasi C-luokan hävittäjien aseistusta. == Palvelus == Alus oli vietti ensimmäiset vuotensa erilaisissa koeajoissa, joissa se saavutti 5. huhtikuuta 1900 31,4 solmun nopeuden. Koeajossa aluksen uppouma oli 382,7 tonnia ja sen koneisto tuotti 7 645 hevosvoimaa akseliin, joka pyöri 31,2 kierrosta minuutissa. Se sai heinäkuussa järjestetyssä kolmen tunnin koeajossa maksiminopeudeksi 31,5 solmua (7 730 hv/378,2 rpm). Alus romutettiin 1920. == Lähteet == * * * * === Viitteet === Luokka:C-luokan hävittäjät (1913) Luokka:Thornycroftin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
The Willows

The Willows oli New Yorkista kotoisin ollut R&B-lauluyhtye.; Sen jäseniä olivat Tony Middleton, Joe Martin, Ralph Martin, John Steele ja Richie Davis. Yhtyeen kerrotaan saaneen miljoonahitistään Church Bells May Ring tekijäpalkkiota ainoastaan 200 dollaria. Church Bells May Ringin tekijöiksi on merkitty M. Craft / Willows, sen kesto on 2:26 ja kustannusyhtiö vuonna 1977 Selma Music Corp.Eri esittäjiä LP Rock Is Back Vol.1 (RCA CL 30006) 1977 == Lähteet == Luokka: Yhdysvaltalaiset lauluyhtyeet
Kauppakeskus Kumpare

Kauppakeskus Kumpare on Rukalla sijaitseva kauppakeskus. Se avattiin vuonna 2004 ja siellä on tällä hetkellä 12 erilaista liikettä. Kumpareen muihin palveluihin kuuluu Happy Family-lapsiparkki, touhutalo, kuntosali sekä keilahalli. Kauppakeskuksella ei ole täysin omaa paikoitusta, mutta se on yhteydessä Rukakylän yhteiseen pysäköintihalliin. Kauppakeskus Kumpare sijaitsee RukaSuitesin ja Hotelli Kumpareen kanssa saman katon alla. Ostoskeskuksessa oli myös RukaStore lokakuuhun 2010 asti, jolloin se siirtyi täysin omiin tiloihin. ==Liikkeet== * K-Market * Pentik * Alko * Riipisen riista- ja matkamuistomyymälä * Kotipizza * Subway * LKV * SKV * Bene * Sanitar ==Kulkuyhteydet== Kauppakeskukseen on hyvät kulkuyhteydet, sillä se sijaitsee Rukakylän tuntumassa ja sieltä on suora yhteys myös Rukakylän yhteiseen pysäköintihalliin. ==Lähteet== Luokka:Suomen kauppa- ja ostoskeskukset Luokka:Kuusamon rakennukset ja rakennelmat Luokka:Ruka
Farinata

Farinata on italialainen ohut, rieskamainen leipä tai pannukakku, joka valmistetaan kikhernejauhoista. Se on tyypillinen Ligurian alueella. Jauhot tehdään kuivatuista kikherneistä, ja ne sekoitetaan veden kanssa tasaiseksi taikinaksi, jonka annetaan vetäytyä ennen paistamista. Leivät paistetaan öljytyllä pellillä kuumassa uunissa ja syödään heti. Farinata on ollut Ligurian rannikolla perinteinen kojuista ja katukauppiailta ostettava välipala, mutta sen myynti on vähentynyt. Monet pienistä farinata-puodeista, joilla on puulla lämmitettävä uuni, ovat toimineet yli sadan vuoden ajan. == Lähteet == Luokka:Italialaiset leivät
Kélétigui Diabaté

Kélétigui Diabaté (1931 – 30. marraskuuta 2012 Bamako) oli malilainen muusikko. Hän popularisoi ksylofonin kaltaisen balafon-soittimen länsimaissa. Hän teki yhteistyötä muiden muassa Habib Koitén sekä Salif Keïtan kanssa ja perusti Formation A -yhtyeen.Renowned Malian musician Keletigui Diabate dies == Lähteet == == Aiheesta muualla == * AllMusic: Kélétigui Diabaté Luokka:Malilaiset muusikot Luokka:Vuonna 1931 syntyneet Luokka:Vuonna 2012 kuolleet
Montenegron ruhtinaskunta

Montenegron ruhtinaskunta () oli vuosina 1852–1910 olemassa ollut valtio Balkanin niemimaan länsiosassa. Ruhtinaskunta oli osa Osmanien valtakuntaa, kunnes se itsenäistyi Turkin sodan jälkeen 1878. Ruhtinaskunnasta muodostettiin Montenegron kuningaskunta vuonna 1910. == Historia == Montenegron juuret ovat ruhtinaspiispan hallitsemassa Montenegron hiippakunnassa, joka perustetiin 1500-luvulla alueen jäädessä Osmanien valtakunnan valtaamaksi.Montenegro, Tietosanakirja osa 6 Vuonna 1852 ruhtinaspiispa Danilo II luopui hengellisestä virastaan ja julistautui ruhtinaaksi. Montenegrosta tuli osmanien alainen ruhtinaskunta. Vuonna 1860 valtaistuimelle nousi Nikola I, joka alkoi kehittää armeijaa. Nikola I julisti sodan Osmanien valtakunnalle 1876 ja Serbian ruhtinaskunta asettui tukemaan Montenegroa. Montenegro oli jäämässä Montenegron–Turkin sodassa tappiolle, mutta seuraavan vuonna syttynyt Turkin sota johti osmanien tappioon. Turkin sotaa seuranneessa Berliinin kongressissa 1878 suurvallat tunnustivat Montenegron itsenäisyyden ja maahan liitettiin uusia alueita. Itsenäistymisen jälkeen Montenegro alkoi kehittää koulutusta ja kulkuyhteyksiä. Maahan perustettiin parlamentti vuonna 1906. Vuonna 1910 Nikolai I seurasi Bulgarian kuninkaan Ferdinand I:n esimerkkiä ja julisti Montenegron kuningaskunnaksi. == Lähteet == == Aiheesta muualla == Luokka:Euroopan entiset monarkiat Luokka:Montenegron historia
The Deepest Sea / Into Starlit Chambers

The Deepest Sea / Into Starlit Chambers on suomalaisen psykedeelisen rockin yhtyeen Jess and the Ancient Onesin sekä espanjalaisen doom metal -yhtyeen Deadmaskin split-EP. Se on julkaistu vuonna 2012 levymerkillä Doomentia Records. == Kappaleet == ;Deadmask # ;Jess and the Ancient Ones # * == Aiheesta muualla == * * The Deepest Sea / Into Starlit Chambers discogs.com -sivustolla Luokka:Vuoden 2012 split-albumit Luokka:Jess and the Ancient Onesin albumit
Ajo-oikeus

Ajo-oikeus tarkoittaa Suomessa lupaa kuljettaa moottorikäyttöistä ajoneuvoa. Ajoneuvot jaetaan eri luokkiin, ja kuljettajalla on oltava ajoneuvon luokkaa vastaava ajo-oikeus.Tolvanen 2009 Ajo-oikeuden osoittava asiakirja on nimeltään ajokortti. Ajoneuvoa saa kuljettaa tieliikennelain tarkoittamien teiden ja muiden yleisten liikenteelle käytettyjen alueiden ulkopuolella ilman ajo-oikeutta. Pienitehoista mopoa, jonka maksimiteho on 1 kW ja rakenteellinen nopeus enintään 25 km/h, saa yli 15-vuotias ajaa myös ilman ajo-oikeutta. Ennen vuotta 1985 syntyneiltä henkilöiltä ei vaadita ajo-oikeutta tavallisen mopon kuljettamiseen. ==Ajo-oikeuden voimassaolo== Ajo-oikeus astuu voimaan, kun ajokortti luovutetaan tai kun todistus kuljettajatutkinnon hyväksytysti suorittamisesta on saatu. Henkilöautojen, moottoripyörien, mopojen, mopoautojen ja traktorien ajo-oikeus kestää 15 vuotta, jonka jälkeen ne on uudistettava. 65-vuotiailla ja vanhemmilla ajo-oikeus on voimassa enintään viisi vuotta kerrallaan. Kuorma- ja linja-autojen ajo-oikeus on voimassa viisi vuotta, mutta 68-vuotiailla ja vanhemmilla enintään kaksi vuotta kerrallaan. Säilyttääkseen ajo-oikeutensa jokaisen ajo-oikeuden omistajan on todistettava näkökykynsä 45 vuoden iässä. Kuorma- ja linja-auton ajo-oikeuden säilyttämiseksi on lähetettävä poliisille lääkärintodistus 50, 55, 60 ja 65 vuoden iässä. Ajo-oikeuden menettää, jos sen haltija määrätään ajokieltoon tai väliaikaiseen ajokieltoon. Ajokiellon päättymisen jälkeen ajo-oikeus astuu voimaan taas, kun ajokortti luovutetaan. Rattijuopumuksesta tuomitulle henkilölle voidaan tuomitun pyynnöstä määrätä valvottu ajo-oikeus. Se tarkoittaa oikeutta kuljettaa yhtä tai useampaa alkolukolla varustettua ajoneuvoa. ==Lähteet== * ===Viitteet=== Luokka:Liikennehallinto
Korja

Korja on entinen Sallan kylä Suomen Neuvostoliitolle luovuttamalla Sallan alueella. Kylä on nykyisin asumaton. Se sijaitsee Vanhan-Sallatunturin pohjoispuolella Tenniöjoen vesistöalueeseen kuuluvan Sotkajärven rannalla. Sotien ja alueluovutusten jälkeen kotinsa menettäneet Korjan kylän asukkaat asutettiin Suomen puolelle jääneeseen Sallan Naruskan kylään. Luokka:Sallan luovutetut kylät
Hakavuoren kalliomaalaus

Hakavuoren kalliomaalaus, tai myös Raidanlahden kalliomaalaus, sijaitsee siirtolohkareessa Keski-Suomessa Jyväskylässä Korpilahdella Raidanlahden kylässä. Kohde on Korpilahden kirkosta noin 11 kilometriä kaakkoon. ==Löytyminen ja tutkimus== Noin 100 metrin päässä suoritettiin vuonna 1991 varhaiskampakeraamisen asuinpaikan koekaivausta. Tässä yhteydessä Pekka Miettinen havaitsi heikon kalliomaalauksen siirtolohkareessa. Läheisempiä tutkimuksia maalauksesta ei tehty. Seudulla suoritettiin inventointi vuonna 2005. Saattaa olla, että asuinpaikkojen A ja B väestö tekivät maalaukset. ==Muinainen ympäristö== Maalattu siirtolohkare sijaitsee kivisen mäen luoteisrinteessä seuranaan muita samankokoisia siirtolohkareita mäen juurella. Matkaa Päijänteen rannalle on nykyään 250 metriä. Läheiset kivikautiset asuinpaikat sijaitsevat Päijänteen tuulilta suojassa pienen lammen itäpuolella. ==Maalaukset== Maalaukset sijaitsevat lohkareessa, joka on noin 3 metriä korkea ja 5 metriä leveä. Maalaus on pahoin haalistunut ja jäkälän peitossa. Se sijaitsee lohkareen eteläisellä sileällä sivulla noin metrin korkeudella. Punamaalisuttua on levinnyt laajemmalle alueelle, jonka sisään jäävät kolme osittain näkyvät hirveksi tunnistetut kuviot. Eräässä Ismo Luukosen digitaalisesti muokatussa valokuvassa hirvien terävät korvat erottuvat selvästi. Hirvet on maalattu kulkemaan peräkkäin vasemmalle. Antti Lahelma kirjoittaa havainneensa 5−6 hirveä, joista vasemmanpuoleiset näkyvät parhaiten. Kaksi ensimmäistä ovat 25 senttimetriä pitkiä ja kolmas on pienempi. == Katso myös == Seuraavat maalaukset ovat samalta alueelta tämän maalauksen kanssa: * Toussunlinnan kalliomaalaus * Saraakallion kalliomaalaukset * Uittovuoren kalliomaalaus * Ison Kuhajärven kalliomaalaus ==Lähteet== * * Luukkonen, Ismo: Hakavuori, valokuvia * * ===Viitteet=== ==Aiheesta muualla== * Luukkainen, Ismo: Kaikki Suomen kalliomaalaukset, myös valokuvia Luokka:Suomen kalliomaalaukset Luokka:Jyväskylän historia
Toinen makkabilaiskirja

Toinen makkabilaiskirja (myös Toinen makkabealaiskirja, ) on deuterokanonisiin kirjoihin eli Vanhan testamentin apokryfikirjoihin kuuluva kirja, joka on mukana Septuagintassa sekä katolisessa ja ortodoksisessa Raamatussa. Se ei kuulu juutalaiseen Raamattuun Tanakiin eikä varsinaiseen protestanttisten Raamattujen kaanoniin. Kirja on kirjoitettu hasmonealaisdynastian aikana 104–63 eaa. kreikan kielellä. Kirja on käytössä katolisessa ja ortodoksisessa kirkossa. Protestanttiset kirkot ja juutalaiset pitävät sitä hyödyllisenä, mutta eivät osana varsinaisia pyhiä kirjoituksia. == Sisältö == Kirja kuvaa Aleksanteri Suuren kuoleman jälkeistä makkabilaiskapinaa kuten Ensimmäinen makkabilaiskirja, mutta suppeammin ja eri näkökulmasta. Toinen makkabilaiskirja keskittyy kuvaamaan Mattatiaksen pojan Juudas Makkabin historiaa, ja jättää hänen isänsä ja veljensä lähes huomiotta. Ensimmäisestä makkabilaiskirjasta poiketen se ei pyri ensisijaisesti historialliseen tarkkuuteen, vaan on luonteeltaan pikemminkin hartauskirja. Teologisesti kirja edustaa orastavaa farisealaisuutta, joka vastareaktiona politisoituvalle juutalaisuudelle korosti sydämen hurskautta, marttyyriutta ja uskoa ylösnousemukseen. == Lähteet == == Kirjallisuutta == * == Aiheesta muualla == Luokka:Deuterokanoniset kirjat
Näädänkarvasivellin

Näädänkarvasivellin on karvasivellin, joka pidättää maalausnestettä ja väriä erityisen hyvin. Karvan kärkeä kohti suippenevan ja keskikohdalta paksunevan muodon ansiosta siveltimen kärki on terävämpi kuin muista materiaaleista tehdyissä siveltimissä. Pidätyskyky ja muoto antaa mahdollisuuden maalata samalla siveltimellä sekä pintoja että ohuita viivoja ja yksityiskohtia. Näädänkarvaa käytetään akvarellimaalauksessa mutta joskus myös guassi-, öljy- ja akryylimaalauksessa. Arvostetuimmat näädänkarvasiveltimet tehdään siperialaisesta Taimyrin Kolinsky-punanäädästä. Näiden eläinten karva on erityisen pitkää. Pitkäkarvainen näätäsivellin pidättää erityisen runsaasti väriä, jolloin on mahdollista maalata pitkiä vetoja ja suurempia pintoja nostamatta sivellintä. == Lähteet == Luokka:Maalausvälineet
Dave Dreyer

Dave Dreyer (22. syyskuuta 1894 – 1. maaliskuuta 1967) oli yhdysvaltalainen säveltäjä ja pianisti. Hänet valittiin Songwriters Hall of Fameen vuonna 1970. Dreyer jätti 13-vuotiaana koulunkäynnin kesken ja ryhtyi ansaitsemaan elantonsa pianistina brooklyniläisissä yhtyeissä. Hän oli pianistina itseoppinut ja osasi soittaa pianoa kunnolla ainoastaan yhdessä sävellajissa, Fis-duurissa. Voidakseen soittaa myös muissa sävellajeissa hän hankki vuonna 1914 pianon, jonka sävelkorkeutta pystyi vaihtamaan erillisen vivun avulla. Dreyer työskenteli pitkään varamiehenä vaudeville-esiintyjien pianisteille. Hän säesti muun muassa Frank Faytä, Ben Bernietä, Belle Bakeriä, Sophie Tuckeria ja Al Jolsonia. Vuonna 1923 Irving Berlin palkkasi hänet kustantamonsa vakituiseksi pianistiksi esittämään Berlinin sävellyksiä ja säveltämään lisäksi omaa materiaaliaan. Vuonna 1929 Berlinin yhtiö lähetti Dreyerin Hollywoodiin, jossa äänielokuvat olivat tekemässä tuloaan. Dreyerin tehtäviin kuului Al Jolsonin avustajana toimiminen ja elokuvalaulujen säveltäminen. Myöhemmin hän siirtyi RKO Picturesin musiikkiosaston johtoon ja toimi tehtävässä vuoteen 1940 asti. Palattuaan New Yorkiin hän työskenteli Berlinin yhtiössä, kunnes perusti yhtiökumppani Frankie Carlen kanssa oman musiikkikustantamonsa vuonna 1947. Dreyerin ensimmäinen oma sävellys oli vuoden 1916 ”My Country, I Hear You Calling Me”. Hänen menestyneimpiin kappaleihinsa kuuluvat ”Cecilia” vuodelta 1925 sekä yli miljoona kappaletta myyneet ”Me and My Shadow” ja ”Rainbow Round My Shoulder”. Hän toimi yhteistyössä useiden sanoittajien kanssa; muun muassa Billy Rose, Ballard MacDonald ja Harold Ruby sanoittivat hänen kappaleitaan. Vuosina 1933–1941 Dreyer toimi ainoastaan johtotehtävissä eikä julkaissut lainkaan omia sävellyksiään. Dave Dreyer kuoli New Yorkissa vuonna 1967. == Lähteet == Luokka:Vuonna 1894 syntyneet Luokka:Vuonna 1967 kuolleet Luokka:Yhdysvaltalaiset säveltäjät Luokka:Yhdysvaltalaiset pianistit Luokka:Songwriters Hall of Fame
Katson kieli

Katso eli kazhuo on sinotiibetiläiseen kielikuntaan kuuluva kieli, jota puhutaan Tonghaissa Yunnanin maakunnassa Kiinassa. Vuonna 1997 kielen puhujia oli 4000, ja puhujien määrä pienenee. ==Lähteet== Luokka:Tiibetiläis- burmalaiset kielet
Wade Boggs

thumb|Wade Boggs Wade Anthony Boggs (s. 15. kesäkuuta 1958 Omaha, Nebraska) on yhdysvaltalainen baseballpelaaja. Hän pelasi Boston Red Soxissa vuosina 1982–1992, New York Yankeessa vuosina 1993-1997 ja Tampa Bay Raysia vuosina 1998-1999 ja päätti uransa 41-vuotiaana.Wade Boggs. Baseball Reference. Viitattu 17.2.2014. Boggs tunnettiin oudoista tavoistaan: hän söi paistettua kanaa ennen pelejä ja kirjoitti hepreaksi pelikentän hiekkaan sanan chai. Häntä kutsuttiinkin Chicken Maniksi. Boggs vieraili myös Simpsonit- televisiosarjan 3. tuotantokauden softball-teemaisessa jaksossa ”Ihmemaila”, jossa esitti itseään. ==Lähteet== Luokka:Yhdysvaltalaiset baseballpelaajat Luokka:Vuonna 1958 syntyneet Luokka:Elävät henkilöt
Maradona (täsmennyssivu)

Maradona tarkoittaa seuraavia: * Diego Maradona (1960–2020), argentiinalainen jalkapalloilija, maailmanmestari ja valmentaja * Hugo Maradona (1969–2021), argentiinalainen jalkapalloilija ja valmentaja, Diego Maradonan veli ;muita merkityksiä: * Estadio Diego Armando Maradona, jalkapallostadion Buenos Airesin kaupungissa Argentiinassa. * Maradona (kesä ’86), Teflon Brothersin kappale * Maradona, Emir Kusturican ohjaama dokumenttielokuva vuodelta 2008 * Diego Maradona, Asif Kapadian ohjaama elokuva vuodelta 2019
Deep Sea Skiving

Deep Sea Skiving on brittiläisen tyttöbändin Bananaraman esikoisalbumi, joka julkaistiin vuonna 1983. Albumi sijoittui seitsemänneksi Britannian albumilistalla, jossa se myi platinaa. == Kappaleet == # # # # # # # # # # # == Listasijoitukset == Lista (1983) Paras sijoitus Britannian albumilista 7 Yhdysvaltain Billboard 200 63 Luokka:Bananaraman albumit Luokka:Vuoden 1983 esikoisalbumit
Tomba

Tomba tarkoittaa seuraavia: ==Sukunimenä== *Alberto Tomba, italialainen alppihiihtäjä ==Maantieteessä== *Tomba, kaupunki Montenegrossa *Tomba, laskettelurinne Banskossa Bulgariassa ==Pelejä== *Tomba!, PlayStation peli *Tomba! 2, PlayStation peli. Luokka:Sukunimet
Erlend Bjøntegaard

Erlend Bjøntegaard (s. 30. heinäkuuta 1990) on norjalainen ampumahiihtäjä. Nuorten MM-kilpailuissa Bjøntegaard kilpaili vuosina 2008–2011. Henkilökohtaisilla matkoilla hän saavutti kultaa takaa-ajossa ja hopeaa pikakilpailussa Canmoressa 2009. Viestijoukkueessa hän saavutti hopeaa Ruhpoldingissa 2008 ja pronssia Nové Městossa 2011. Pyeongchangin olympialaisissa 2018 hän sijoittui pikakilpailussa viidenneksi, yhteislähdössä seitsemänneksi ja takaa-ajossa yhdeksänneksi. Östersundin MM-kilpailuissa 2019 hän oli pikakilpailussa seitsemäs ja takaa-ajossa viidestoista. Anterselvan MM-kilpailuissa 2020 hän sijoittui takaa-ajossa 15:nneksi. EM-kilpailuissa hän on saavuttanut hopeaa viestissä 2014 ja sekaviestissä 2017 sekä kultaa sekaviestissä ja hopeaa normaalimatkalla 2021. Maailmancupissa Bjøntegaard debytoi kaudella 2012–2013 ollen Östersundin normaalimatkalla seitsemäs. Ensimmäisen palkintosijansa hän saavutti oltuaan kolmas Antholzin yhteislähtökilpailussa kaudella 2017–2018. Hän oli samalla kaudella toinen Tjumenin yhteislähtökilpailussa. Kaudella 2018–2019 hän sijoittui toiseksi Antholzin pikakilpailussa. kokonaiskilpailussa hän on ollut parhaimmillaan 26:s niin ikään kaudella 2017–2018. == Lähteet == Luokka:Norjalaiset ampumahiihtäjät Luokka:Vuonna 1990 syntyneet Luokka:Elävät henkilöt
Pehkonen

Pehkonen on suomalainen sukunimi, joka on muun muassa seuraavilla henkilöillä: *Aarne Pehkonen (s. 1943), maatalousteknologian professori *Antti Pehkonen (s. 1982), jalkapalloilija *E. Y. (Eero) Pehkonen (1882–1949), kansanedustaja (maalaisliitto), maaherra *Eemeli Pehkonen (1892–1947), jääkäri *Eila Pehkonen (1924–1991), näyttelijä *Erkki Pehkonen (1941–2024), matemaatikko ja professori *Frans Pehkonen (1870–1957), senaattori, Korkeimman oikeuden presidentti *Ilpo Pehkonen (s. 1989), koripalloilija *Jaakko Pehkonen (s. 1960), taloustieteilijä *Jalmari Pehkonen (1885–1953), jääkäri *Jari Pehkonen (s. 1961), näyttelijä *Jere Pehkonen (s. 1989), radiotoimittaja *Keijo Pehkonen (s. 1964), painija *Kerttu Pesonen, o.s. Pehkonen, (1928–2018), hiihtäjä *Kirsi Pehkonen (s.1965), kirjailija *Mari Pehkonen (s. 1985), jääkiekkoilija *Miika Pehkonen (s. 2002), juontaja ja mediapersoona *Mikko Pehkonen (1879–1958), maanviljelijä, kansanedustaja 1919–1922 *Mikko Pehkonen (s. 1987), koripalloilija *Reinhold Pehkonen, Hellä Kotijärvi (1896–1988), näytelmäkirjailija *Sakari Pehkonen (s. 1961), koripalloilija *Seppo Pehkonen (s. 1945), helluntailainen pappi *Tauno Pehkonen (1937–2013), kansanedustaja (Kristillinen liitto) *Tuija Pehkonen (s. 1985), radiotoimittaja, bloggaaja ja juontaja
Pylkkönen

Pylkkönen on muun muassa seuraavien henkilöiden sukunimi: *Maila Pylkkönen (1931–1986), runoilija *Tapio Pylkkönen (1923–2005), jalkapalloilija
Yö kun saapuu Helsinkiin

Yö kun saapuu Helsinkiin on J. Karjalainen ja Mustat Lasit -yhtyeen toinen levytys, joka oli yhtyeen varsinainen läpimurto huhtikuussa 1982 julkaistulla LP:llä ja kasetilla. Levyn tyyli on selkeästi bluespohjainen, vaikka tarkkaa suunnitelmaa levyn kaavasta ei ollut olemassa. Yhtye halusi parantaa musiikillista tulosta debyyttiin verrattuna. Albumin hiteiksi muodostuivat nimikkokappale 'Yö kun saapuu Helsinkiin' sekä 'Ankkurinappi'. Yli kymmenen vuotta albumin julkaisun jälkeen myös 'Sankarit' kappaleesta kehkeytyi menestys. Se adoptoitiin vuoden 1995 maailmanmestaruuden voittaneen Suomen jääkiekkojoukkueen voitonlauluksi. == Kappaleet == Kaikki kappaleet säveltänyt ja sanoittanut J. Karjalainen, ellei toisin mainittu. ;A-puoli # # # # # ;B-puoli # * # # # # == Kokoonpano == * J. Karjalainen – laulu, kitara, huuliharppu * Jukka Tuovinen – alttosaksofoni, sopraanosaksofoni, baritonisaksofoni * Heikki Keskinen – tenorisaksofoni * Mikko Kivikari – sähköpiano * Janne Haavisto – rummut, congat * Pekka Hohtari – basso === Muut tekijät === * Renne Angelvuo – äänittäjä * Juhani Niemi – valokuvat * Löde Lötjönen – kansikuva == Lähteet == * Yö kun saapuu Helsinkiin, Poko-records-sivustolla * J. KARJALAINEN: KAIKKI HITIT Luokka:Vuoden 1982 albumit Luokka:J. Karjalaisen albumit
Pyykönen

Pyykönen on suomalainen sukunimi, joka on muun muassa seuraavilla henkilöillä: *Hilippa Pyykönen (1900–1973), eräkirjailija *Juha Pyykönen (s. 1958), prikaatikenraali *Kalevi Pyykönen (1934–1994), taidemaalari *Kari Pyykönen (s. 1966), valokuvataiteilija ja kouluttaja *Lauri Pyykönen (s. 1978), maastohiihtäjä *Pirkko Mäkelä (o.s. Pyykönen, s. 1936), telinevoimistelija *Risto Pyykönen (s. 1951), yritysjohtaja, kauppaneuvos ==Katso myös== * Pyykkönen
Republic P-43 Lancer

Republic P-43 Lancer on Yhdysvalloissa suunniteltu ja valmistettu potkurihävittäjä. Konetyypin edeltäjä oli Seversky P-35 ja seuraaja Republic P-47 Thunderbolt. Kaikkia näitä yhdisti tähtimoottori. P-43:ssa oli Pratt & Whitneyn R-1830 Twin Wasp -moottori, samaa tyyppiä kuin esim. F4F Wildcatissa. Turboahdetun moottorin teho oli 1 200 hevosvoimaa (895 kW). P-43 Lancer ylsi 573 km/h huippunopeuteen ja 10 975 metrin lakikorkeuteen. Toimintamatka oli 1 046 kilometriä.Mondey 1982: s. 216 P-43:ssa oli jo paljon seuraajansa piirteitä, mutta konetyyppi oli P-47:ää pienempi, kevyempi sekä kevyemmin aseistettu. Ampuma-aseistus käsitti kaksi 12,7 mm konekivääriä rungon yläosassa edessä ja toiset kaksi siivissä. Pommeja tyyppi saattoi kuljettaa enintään 6 × 9 kg:n (20 paunan) verran. Yhdysvaltain lentojoukot USAAC ei hyväksynyt tyyppiä taistelukäyttöön. Konetyyppiä ei valmistettu paljoakaan. Yhdysvallat lähetti sitä sen sijaan kahdelle liittolaismaalleen Lend-Lease- sopimuksen nojalla. Yhdysvaltojen jälkeen suurimmat käyttäjämaat olivat Kiina (arviolta 250 lentokonetta) http://www.warbirdforum.com/richdunn.htm sekä Australian RAAFhttp://www.airforce.gov.au/raafmuseum/research/aircraft/series2/A56.htm. ==Lähteet== *Mondey, David: The Hamlyn Concise Guide to American Aircraft of World War II (englanniksi) ISBN 0-7858-1361-6 (ensipainos 1982) ===Viitteet=== ==Aiheesta muualla== *http://www.aviastar.org/air/usa/republic_p-43.php *http://www.airwar.ru/enc/fww2/p43.html *http://www.wwiivehicles.com/usa/aircraft/fighter/republic-p-43-lancer.asp Luokka:Yhdysvaltalaiset hävittäjälentokoneet‎ Luokka:1940-luvun hävittäjälentokoneet P-43 Lancer
Pöntinen

Pöntinen on suomalainen sukunimi, joka on muun muassa seuraavilla henkilöillä: *Benjam Pöntinen (s. 1953), luontovalokuvaaja *Harri Pöntinen (1955–2023), rallikilpailuiden ja muiden autourheilutapahtumien selostaja ja kuuluttaja *Hiskias Pendin eli Peter Hiskias Pöntinen (1823–1881), kultaseppämestari *Jasmiina Pöntinen, ravitsemusterapeutti, yksi Tiedenaiset-yhteisön perustajista *Joonas Pöntinen (s. 1990), jalkapalloilija *Kai Pöntinen (s. 1963), kunnallispoliitikko (kok.), paikallisradiotoiminnan taustavaikuttaja *Pirkko Pöntinen, toimittaja *Roland Pöntinen (s. 1963), ruotsalainen pianisti ja säveltäjä *Seija Pöntinen (1934–1998), yleisurheilija *Seppo Pöntinen (1945–2022), sosiologian professori * Stefan Pöntinen (s. 1967), ruotsalainen säveltäjä, viulisti ja viulupedagogi *Tarja Pöntinen (s. 1959), pesäpalloilija *Tuula Vilkas, myöh. Pöntinen (s. 1950), pikaluistelija. ==Muita== * Harju & Pöntinen, televisiokanava
Rahunen

Rahunen on muun muassa seuraavien suomalaisten henkilöiden sukunimi: *Aarne Rahunen (1889–1970), toimittaja *Aki Rahunen (s. 1971), tennispelaaja *Isa Rahunen (s. 1993), jääkiekkoilija *Simo Rahunen (s. 1990), pesäpalloilija
John Refoua

John Refoua (1964 New York – 14. toukokuuta 2023) oli yhdysvaltalainen elokuvaleikkaaja. Hän teki paljon yhteistyötä James Cameronin kanssa, joista tunnetuin lienee Avatar, jossa hän toimi elokuvan leikkaajana. Hänen muihin töihinsä lukeutuivat muun muassa komediat Reno 911!, Miami and Balls of Fury sekä televisiosarjat CSI: Miami ja Dark Angel. ==Lähteet== Luokka:Yhdysvaltalaiset elokuvaleikkaajat Luokka:Vuonna 1964 syntyneet Luokka:Vuonna 2023 kuolleet
Johanna Oras

Johanna Oras (s. 1970 Turku) on suomalainen taidemaalari. Hän on opiskellut muun muassa Pietarin taideakatemiassa sekä Firenzen Florence Academy of Art -taidekoulussa.CV suomeksi , Johanna Oras. Viitattu 28.8.2014. Ensimmäiset yksityisnäyttelynsä Oras piti 1990-luvun alussa. Suomen lisäksi hänen töitään on ollut näytteillä monissa Euroopan maissa, Yhdysvalloissa ja Qatarissa.CV ranskaksi , Johanna Oras. Viitattu 28.8.2014. == Taiteellinen ura == Oras asuu ja työskentelee suurimman osan vuodesta Etelä-Ranskassa Cagnes-sur-Merin kaupungissa.Johanna Oras: Riviera ei ole pelkkää glamouria ja luksusta, Studio 55, MTV3 1.0¨9.2009. Viitattu 27.8.2014. Suomessa hänellä on lisäksi oma ateljee Koski Tl:n kunnassa. Ateljee oli avoinna vierailijoille 1996–2003 ja 2023. Oras pitää myös vakituisia kesänäyttelyjä Punkaharjulla sijaitsevassa taidekartanossa, jonka hän omistaa yhdessä aviomiehensä kanssa.Rita Tainola: Taiteilija Johanna Oras Tainola Show'ssa: Reijo empi ennen kuin uskalsi kosia - syynä 24 vuoden ikäero. Ilta-Sanomat 4.1.2014. Viitattu 27.8.2014. Oras on yrittäjä. Oras tekee pikkutarkkoja esineasetelmia perinteiseen biedermeier- tyyliin. Esineinä voi kuitenkin olla myös nykyajan ylellisyysesineitä, kuten Louis Vuittonin laukkuja tai Burberryn ruutukuosia.Leena-Riitta Salminen: Asetelmatehtailua biedermeiertyyliin, Kuvallinen viihde jättää tyhjän olon , Kymen Sanomat 31.7.2008, Viitattu 28.8.2014.Sami Sykkö: Tyylituomari: Johanna Oras – dramaattisten vetojen mestari, Seura 25.6.2013. Viitattu 27.8.2014. Johanna Oraksen näyttelyt ovat saavuttanet yleisön keskuudessa suurta suosiota.Eija Hammarberg: Johanna Oras: Tuskan sijasta positiivisuutta , Satakunnan Viikko 17.7.2014. Nykyisin Oras tekee myös maisemamaalauksia. Teoksissaan Oras on kuvannut myös kallan kukkia. Hän on tehnyt myös muotokuvia. == Palkinnot == Oras on palkittu Ranskan taiteilijaseuran kunniapalkinnolla vuonna 2001. Vuoden 2017 joulukuussa Varsinais-Suomen liitto myönsi hänelle Aurora-mitalin tunnustuksena kulttuurin ja taiteen saralla tehdystä työstä. == Yksityiselämä == Johanna Oraksen puoliso on taidekauppias Reijo Oras. Heidän tyttärensä on tunnettu somepersoona Olivia Oras. Johanna Oras on mukana kilpailijana Farmi Suomi -televisio-ohjelmassa, joka kuvataan Pieksämäellä elokuussa 2024.Tässä ovat Farmi-kilpailijat – Mukana Ylen kohujuontaja, Ari Koivunen ja Henna Kalinainen == Teokset == * * * * * * * * * == Lähteet == == Aiheesta muualla == * Johanna Oraksen kotisivut. Luokka:Suomalaiset taidemaalarit Luokka:Vuonna 1970 syntyneet Luokka:Elävät henkilöt
Caldas da Rainha

Caldas da Rainha on kaupunki Portugalissa Região Centron suuralueella. Kaupungissa on 30 000 asukasta. Se on saanut kaupunkioikeudet 26. elokuuta 1927. Se on myös samannimisen kunnan hallintokaupunki. Koko kunnan asukasluku on noin 50 000\. Kaupungin nimi tarkoittaa kuningattaren lähdettä. Tällä viitataan kuningatar Leonoriin, kuningas Juhana (João) II:n puolisoon, joka vuonna 1484 matkustaessaan Óbidosista Batalhaan näki talonpoikien kylpevän kylänsä kuumassa lähteessä ja perusti paikalle sairaalan. Kaupunki sijaitsee lähellä Atlantin rantaa (etäisyys 10 kilometriä). Varsinaisia seudun rannikkokaupunkeja ovat (pohjoisesta etelään) Nazaré, Salir do Porto, Foz do Arelho, Lourinhã ja Peniche. Kaupunki on tunnettu posliinituotteistaan (Louça das Caldas). Lasitetut, värikkäät tuotteet valmistetaan paikallisesta savesta. Läheisen kylän nimi Bombarral tarkoittaa hyvää savimaata, mikä viittaa alueen astianvalmistukseen jo menneinä vuosisatoina. Tunnettu saviteollisuuden kehittäjä oli 1800-luvulla elänyt lissabonilainen Rafael Bordalo Pinheiro, jonka nimeä kantava posliiniyritys toimii edelleen Caldasissa. Nykyajan tuotteiden pääosa on arkisia keittiöastioita, mutta osa on myös voimakkaan koristeellisia hedelmäkulhoja tai taide-esineitä. Image:Rainha Dona Leonor Statue.jpg|Kuningatar Leonorin patsas Caldas da Rainhan keskustassa. Image:Caldas da Rainha Pavilhões do Parque.jpg|Pavilhões do Parque -rakennus on ollut kaupungin sairaala. Image:Foz arelho 1.jpg|Foz do Arelhon rantaa. ==Lähteet== ==Aiheesta muualla== *Kaupungin kotisivut Luokka:Portugalin kaupungit Luokka:Oeste Luokka:Região Centro
Pikkujalohaikara

Pikkujalohaikara (Ardea intermedia) on haikaralaji. Se sijoitetaan harmaahaikaroiden sukuun, vaikka usein se on myös haikaroiden suvussa tai omassa Mesophoyx-suvussaan.Martínez-Vilalta, A., Motis, A. & Kirwan, G.M: Intermediate Egret (Ardea intermedia). Teoksessa == Tuntomerkit == Pikkujalohaikara on 60-72 senttimetriä pitkä ja sen siipien kärkiväli on 105-115 senttimetriä. Sen höyhenpuku on valkoinen ja jalat kokotummat. Se muistuttaa jalohaikaraa, mutta on kooltaan pienempi ja sen nokka on tummaa kärkeä lukuun ottamatta keltainen. Lisäksi pikkujalohaikaran pää om pyöreämpi sekä sen kaula ole niin voimakkaasti S-mutkalle kaartunut. == Levinneisyys == Pikkujalohaikaroita elää Saharan eteläpuolisessa Afrikassa, Etelä-, Itä- ja Kaakkois-Aasiassa sekä Australiassa. Pikkujalohaikaran maailmanlaajuiseksi populaatioksi on arvioitu 180 000-1 300 000 yksilöä. Kannankehitys on laskeva, mutta laji on luokiteltu elinvoimaiseksi. == Ravinto == Kosteissa ympäristöissä pikkujalohaikara syö pääasiassa kaloja, äyriäisiä, sammakoita ja vesihyönteisiä. Kuivemmilla paikoilla se syö heinäsirkkoja ja muita hyönteisiä, hämähäkkejä, käärmeitä ja poikkeuksellisesti myös lintuja. == Lisääntyminen == Pikkujalohaikarat pesivät yhdyskuntina muiden lintulajien kanssa. Ne eivät kuitenkaan muodosta tiheitä ryhmiä ja pesät sijaitsevat noin puolen metriä päässä toisistaan. Pesät rakennetaan oksista ja muista kasvinosista. Pesä sijaitsee usein puussa 3-6, joskus jopa 20 metrin korkeudessa. Joskus pesä voi olla myös kallionkielekkeellä, kaislikossa tai pensaassa. == Lähteet == Luokka:Haikarat
Aki Louhela

Aki Tero Tapio Louhela (s. 9. marraskuuta 1972 Oulu) on suomalainen laulaja ja säveltäjä, jonka ura alkoi vuonna 1992http://www.akilouhela.fi/index-1.html . Louhela on osallistunut uransa aikana moniin eri kilpailuihin kuten Syksyn sävel -kilpailuun vuonna 1997, Voice of Asia -kilpailuun vuonna 1998 sekä The Voice of Finlandiin vuonna 2012. Louhela on ollut vuosina 1991–2004 Samuli Edelmannin taustayhtyeessä ja lisäksi hän on tehnyt yhteistyötä myös muiden artistien kanssa, esimerkiksi toiminut studiomuusikkona. Louhela on tehnyt sävellyksiä sekä omalle soolotuotannolle että muille artisteille. Vuonna 2013 häneltä ilmestyi kappale ”Neiti Etsivä” ja seuraavana vuonna ”Rikkauslaulu”. Louhela esiintyy mielellään myös musikaalilavoilla, tästä esimerkkeinä Housut pois -musikaali, The Addams Family sekä Tangot solmussa -kesäteatteriesitys. Louhelalta ilmestyi vuonna 2019 uusi single nimeltään Kahdet kasvot. == Diskografia == * Aki Louhela (1997 Fazer Records) * Sydämen reunalla (1999 Warner) == Lähteet == == Aiheesta muualla == * Kotisivut * Luokka:Suomalaiset laulajat Luokka:Suomalaiset säveltäjät Luokka:Vuonna 1972 syntyneet Luokka:Elävät henkilöt
Jalustin

Jalustin on ratsun varusteisiin kuuluva kehys tai rengas, jossa ratsastaja pitää jalkaansa. Jalustin kiinnittyy satulaan jalustinhihnalla. Jalustimia käytetään yleensä pareittain ja niiden tarkoituksena on auttaa ratsaille nousua ja toimia tukena ratsastettaessa. Jalustimen käyttö lisää ratsastajan kykyä pysyä satulassa ja kontrolloida ratsua. thumb|Jalustin ja jalustinhihna ==Varhaista kehitystä== British Museumin kokoelmiin kuuluvissa assyrialaisissa pronssiovissa 850-luvulta eaa. on kuvattu ratsastava kuningas, jonka jalat lepäävät satulana toimivaan pehmikkeeseen kiinnitetyillä jalkalaudoilla. Intiassa toisella vuosisadalla eaa. käytettiin hevosen selkään noustaessa apuna nahkahihnaa, jonka päässä oli isonvarpaan ympärille tarkoitettu lenkki.Townsend 1964, 14 ==Jalustin Euroopassa== Gootit oppivat jalustimen käytön vaeltaessaan Euroopan läpi. Etelä-Venäjällä he kohtaisvat ratsastajakansoja skyyttejä ja sarmaatteja. Heiltä gootit oppivat jalustintekniikan, joka oli kokonaan tuntematon muualla Euroopassa. Jalustimien avulla ratsastajan tasapaino parani niin paljon, että hän pystyi tehokkaasti taistelemaan myös ratsunsa selästä. Goottiratsastajat osoittivat ylivoimaisuutensa ensimmäisen kerran vuonna 378 Adrianopolin taistelussa, jossa he surmasivat 40 000 Rooman legioonalaista. Tämän jälkeen jalustin levisi nopeasti esimerkiksi roomalaisten ratsumiesten eli katafraktien käyttöön. Nykymuotoisen jalustimen ja sen käyttötavan kehityksen edellytyksenä oli satularungon kehittyminen, koska ilman sitä jalustinten käyttö kohdisti hevosen selkään haitallista painetta. ==Lähteet== == Aiheesta muualla == Luokka:Ratsastus Luokka:Ratsuväki
Cagnes-sur-Mer

Cagnes-sur-Mer on Ranskan kaakkoisosassa Välimeren rannalla sijaitseva kunta. Ranskan Rivieraan kuuluvasta Cagnes-sur-Meristä on matkaa Nizzan kaupungin keskustaan noin 15 kilometriä. Vuonna 2018 kunnassa oli 51 411 asukasta. Cagnes-sur-Mer on tunnettu eri alojen taiteilijoiden suosimana paikkana. Heitä on kaupungissa asunut 1900-luvun alkuvuosista lähtien, jolloin ranskalainen taidemaalari Pierre-Auguste Renoir muutti Cagnes-sur-Meriin viimeisiksi elinvuosikseen. Lisäksi kaupungissa on vaikuttanut useita amerikkalaisia kirjailijoita. Nykyään kaupungissa asuu muun muassa suomalainen taiteilija Johanna Oras. ==Nähtävyyksiä== Cagnes-sur-Merin merkittävimpiä nähtävyyksiä ovat muun muassa Pierre-Auguste Renoirin museokoti puistoineen sekä keskiaikainen Haut-de-Cagnesin linna. Kaupungissa sijaitsee lisäksi Hippodrome de la Côte d’Azur, joka on yksi Ranskan merkittävimmistä raviradoista. ==Kuvia== Kuva: Hippodrome de la Côte d'Azur - Cagnes-sur-mer.JPG|Cagnes-sur- Merin ravirata. Kuva: Chateau cagnes.JPG|Cagnesin linna. Kuva: 2010 Cagnes sur mer drapeau vert.JPG|Cagnes-sur-Merin rantakatua. Kuva: Cros-de- Cagnes.jpg|Cros-de-Cagnes ==Lähteet== *Kunnan verkkosivut *Kunnan turismisivut ===Viitteet=== Luokka:Alpes-Maritimesin kunnat
Kadri Lehtla

Kadri Lehtla (s. 3. toukokuuta 1985 Tallinna) on virolainen ampumahiihtäjä. Vancouverin olympialaisissa 2010 Lehtla sijoittui normaalimatkalla 45:nneksi ja pikakilpailussa 64:nneksi. MM-kilpailuissa Lehtlan paras sijoitus on pikakilpailun 20:s sija Östersundista vuodelta 2008. Maailmancupissa Lehtla on sijoittunut parhaimmillaan 18:nneksi Kontiolahden takaa-ajokilpailussa kaudella 2011–2012. == Lähteet == == Aiheesta muualla == *Kadri Lehtlan kotisivut Luokka:Virolaiset ampumahiihtäjät Luokka:Vuonna 1985 syntyneet Luokka:Elävät henkilöt
Bumetanidi

Bumetanidi (C17H20N2O5S) on sulfonamideihin kuuluva lääkeaine. Sitä käytetään diureettina eli nesteenpoistolääkkeenä muun muassa sydämen vajaatoiminnan, korkean verenpaineen sekä keuhkopöhön hoidossa. ==Vaikutusmekanismi ja sivuvaikutukset== Bumetanidi vaikuttaa munuaisten Henlen lingossa ja estää natrium- ja kloridi-ionin takaisinimeytymistä. Tämä lisää veden ja natrium-, kalium-, kalsium- ja kloridi-ionien eritystä virtsaan ja poistaa näin nestettä kehosta. Bumetanidi on jopa 40 kertaa tehokkaampi diureetti kuin yleisesti käytetty furosemidi. Bumetanidin sivuvaikutukset ovat melko samankaltaisia kuin furosemidilla. Se voi aiheuttaa päänsärkyä ja huonovointisuutta ja suurentuneen kaliumin erityksen takia hypokalemiaa. Bumetanidi ei ole kuulohermoille yhtä haitallinen kuin furosemidi, mutta se voi aiheuttaa lihaskramppeja, joita furosemidi ei aiheuta. ==Synteesi== Bumetanidin synteesin lähtöaine on 4-klooribentsoehappo, joka ensimmäisessä vaiheessa sulfonoidaan klooririkkihapon avulla. Tämän jälkeen muodostuva 4-kloori-3-kloorisulfonyylibentsoehappo nitrataan ja nitrattu yhdiste reagoi ammoniakin kanssa muodostaen 5-aminosulfonyyli-4-kloori-3-nitrobentsoehappoa. Tämä tuote reagoi natriumfenolaatin kanssa, joka korvaa kloorin, ja nitroryhmä pelkistetään platinakatalyytin ja vedytyksen avulla aminoryhmäksi. Viimeisessä vaiheessa pelkistetty yhdiste reagoi butanolin kanssa muodostaen bumetanidia. ==Lähteet== Luokka:Diureetit
Caesarsalaatti

Caesarsalaatti on yksinkertainen salaatti, joka sisältää romainesalaatin lehtiä, paahdettuja tai valkosipuli-öljy-sekoituksessa paistettuja leipäkuutioita eli krutonkeja ja parmesaanijuustoa kastikkeessa, joka valmistetaan kananmunankeltuaisesta, oliiviöljystä, sitruunamehusta, worcesterkastikkeesta tai sardelleista, valkosipulista, sinapista ja mustapippurista. Salaatista tehdään usein täyteläisempi lisäämällä siihen esimerkiksi kypsennettyä kanaa, rapeaa pekonia tai katkarapuja. ==Historiaa== Caesarsalaatin kehitti ravintoloitsija Caesar Cardini, italialaissiirtolainen, joka työskenteli ravintoloissa Meksikossa ja Yhdysvalloissa. Cardini asui San Diegossa Kaliforniassa mutta työskenteli rajan takana Tijuanassa kieltolain aikana. Hänen tyttärensä Rosa (1928–2003) muisteli, että Cardini keksi salaatin 4. heinäkuuta 1924, kun Yhdysvaltain itsenäisyyspäivän juhlinta oli tyhjentänyt keittiön raaka-aineista. Oli käytettävä, mitä sattui olemaan, ja Cardini keksi myös mennä sekoittamaan salaatin kastikkeen asiakkaiden pöydän ääreen. ==Valmistus== Caesarsalaatista ja etenkin sen kastikkeesta on lukemattomia reseptejä. Alun perin kastike valmistettiin raa'asta munankeltuaisesta, mutta salmonellavaaran vuoksi keltuainen voidaan joidenkin reseptien mukaan kuumentaa ja hyydyttää varovasti hyvin miedolla lämmöllä ja koko ajan vatkaten, ettei siitä tule kokkareista. Sitten sen annetaan jäähtyä ennen muiden aineiden lisäämistä. Joissakin resepteissä parmesaani laitetaan kastikkeeseen eikä lastuina tai raasteina itse salaattiin. Vahvanmakuisen sardellimurskan sijasta kastikkeeseen suositellaan worcesterkastiketta, jonka yksi päämausteista on sardelli. Caesarsalaatin kastikkeita on saatavilla myös pullotettuina valmiskastikkeina. ==Lähteet== == Aiheesta muualla == Luokka:Salaattiruoat Luokka:Seulonnan keskeiset artikkelit
Óbidos

Óbidos on 1200-luvulla rakennetun linnan suojiin syntynyt pikkukaupunki Keski- Portugalissa, Oesten alueella ja Centron suuralueella. Linnoitus on rakennettu harjanteelle, joka on sotilaallisen puolustamisen kannalta ollut hyvällä paikalla. Aikoinaan meri on ulottunut harjanteen juurelle saakka. Alueen eteläosa on kaupunkialue, joka muodostuu valkoisiksi kalkituista ja kukkakoristeisita pienistä taloista ja niiden välissä mutkittelevista kujista. Pääkatu Rua Direita kuitenkin kulkee suoraan linnan portille. Ennen porttia avautuu aukio, ja sen laidassa on kirkko Igreja de Santa Maria. Samalla paikalla oli maurien kaudella moskeija. Pyhän Marian kirkko on koristeltu 1700-luvun keramiikalla ja sen päädyssä on kullattu hauta. Oikeanpuoleisessa kappelissa on maalauksia Pyhän Katariinan elämästä ja ne on maalannut espanjalaissyntyinen Josefa d´Ayala, jota Portugalissa kutsutaan nimellä Josefa de Óbidos. Vuonna 1648 kuollut taiteilija on ensimmäisiä arvostusta saaneita naistaidemaalareita. Linna on rakennettu tasakokoisiksi hakatuista kivistä. Se koostuu muurista ja useista torneista, joista osa on nelikulmaisia, osa pyöreitä. Linnan sisäosassa on loistelias valtionhotelli eli pousada. Keskikesäisin kaupungissa järjestetään suuret markkinat. Óbidos - Charrete.JPG|Turistien kuljetusta ObidosStrasse1994.jpg|Kukkaloistoa Rua na vila de Óbidos..jpg|Rua na vila Óbidos - Painel de azulejo.JPG|Kirkon 1700-luvun keramiikkaa View over roofs at Obidos Portugal.JPG|Obidos ja sen linnanmuuri Obidos walls.JPG|Muuria pitkin voi kulkea linnoituksen ympäri. Obidos April 2009-4b.jpg|Óbidosin linna ==Lähteet== ==Aiheesta muualla== * Óbidos Turismo, Município de Óbidos - Óbidoksen matkailusivut Luokka:Portugalin kaupungit Luokka:Portugalin linnat Luokka:Oeste Luokka:Região Centro
Seppo Pöntinen

Väinö Seppo Pöntinen (26. tammikuuta 1945 Kuopio – 25. kesäkuuta 2022 HauhoKuolinilmoitus. Helsingin Sanomat 3.7.2022, s. B 27.) oli suomalainen sosiologi ja Turun yliopiston sosiologian professori. Pöntinen valittiin Turun yliopiston toiseksi sosiologian professoriksi vuonna 1997, ja hän jäi virastaan eläkkeelle vuonna 2010. Pöntisen tieteellisen kiinnostuksen kohteita olivat sosiaalinen stratifikaatio, luokkatutkimus, sosiaalinen liikkuvuus ja sosiologian tutkimusmenetelmät. ==Lähteet== == Aiheesta muualla == *Seppo Pöntisen muistokirjoitus Helsingin Sanomissa Luokka:Suomalaiset sosiologit Luokka:Suomalaiset professorit Luokka:Turun yliopiston professorit Luokka:Vuonna 1945 syntyneet Luokka:Vuonna 2022 kuolleet